Φερνάντο ντα Πιεντάντε Ντίας ντος Σάντος

Ο Φερνάντο ντα Πιεντάντε Ντίας ντος Σάντος (Fernando da Piedade Dias dos Santos, 5 Μαρτίου 1950 - 18 Δεκεμβρίου 2025) ήταν πολιτικός από την Ανγκόλα, αντιπρόεδρος από τον Φεβρουάριο του 2010 ως τις 26 Σεπτεμβρίου 2012.  Ήταν γνωστός και ως Nandó. Ήταν πρωθυπουργός από το Νοέμβριο του 2002 ως το 2008 και από το 2008 έως το 2010 και από το 2012 έως το 2022 υπηρέτησε ως πρόεδρος της Εθνοσυνέλευσης. 

 Βιογραφία 
Γεννήθηκε στη Λουάντα.  Σπούδασε Νομικά και είναι μέλος του MPLA από το 1971. Έπειτα από την ανεξαρτησία της χώρας του από την Πορτογαλία το 1975 σταδιοδρόμησε στο Αστυνομικό Σώμα του Λαού της Ανγκόλας και το 1981 τοποθετήθηκε στο Υπουργείο Εσωτερικών.

 Πολιτική καριέρα 
Έγινε υφυπουργός Εσωτερικών το 1984. Την επόμενη χρονιά εξελέγη από συνέδριο μέλος του  Κόμματος των Εργατών - MPLA. Επίσης του δόθηκε ο βαθμός του Συνταγματάρχη των Ενόπλων Δυνάμεων. Στη συνέχεια έγινε βουλευτής και σταδιακά ανέλαβε διάφορα υπουργικά αξιώματα.  Στις 6 Δεκεμβρίου του 2002 ανέλαβε την πρωθυπουργία, την οποία διατήρησε ως τα τέλη Σεπτεμβρίου του 2008. Στις βουλευτικές εκλογές του 2008 εξελέγη βουλευτής"Eleições: Lista integral dos candidatos do MPLA, antigo PM Marcolino Moco fora, nova cara Akwá" , Angola Xyami, 5 Ιουλίου 2008 (στα πορτογαλικά).Κατάλογος βουλευτών που εξελέγησαν στις εκλογές του 2008 , ιστότοπος του CNE (στα πορτογαλικά).. Την ίδια μέρα που αποχώρησε από την πρωθυπουργία, εξελέγη με 211 ψήφους πρόεδρος της Βουλής."Eleito novo presidente da Assembleia Nacional" , AngolaPress, 30 Σεπτεμβρίου 2008 (στα πορτογαλικά). Τον διαδέχθηκε στο πρωθυπουργικό αξίωμα ο Πάουλο Κασόμα.

Στις 21 Ιανουαρίου 2010 εγκρίθηκε ένα νέο σύνταγμα από την εθνοσυνέλευση και αυξήθηκε η προεδρική εξουσία. Παράλληλα καταργήθηκε το αξίωμα του Πρωθυπουργού. Ο Πιεντάντε χαρακτήρισε την συνταγματική αλλαγή ως "ιστορική στιγμή".Henrique Almeida, "Angolan president seen stronger in new constitution", Reuters, 21 Ιανουαρίου 2010. Εν συνεχεία ο πρόεδρος ντος Σάντος διόρισε τον Πιεντάντε στο νεοσύστατο αξίωμα του Αντιπροέδρου στις 3 Φεβρουαρίου 2010. Η νέα κυβέρνηση ορκίστηκε στις 5 Φεβρουαρίου."Angolan president reshuffles govt after new charter" , Reuters, 4 Φεβρουαρίου 2010.

Τον διαδέχθηκε το 2012 στη θέση του Αντιπροέδρου ο Μανουέλ Βισέντε και ο Ντίας ντος Σάντος εξελέγη πρόεδρος της Εθνοσυνέλευσης στις 27 Σεπτεμβρίου 2012."Fernando da Piedade Dias dos Santos elected Speaker of National Assembly" , Angola Press Agency, 27 Σεπτεμβρίου 2012.

Απεβίωσε σε ηλικία 75 ετών στις 18 Δεκεμβρίου 2025.

 Παραπομπές 

Εξωτερικοί σύνδεσμοι


Κατηγορία:Πρωθυπουργοί της Ανγκόλας
Κατηγορία:Αντιπρόεδροι της Ανγκόλας